8.9.2023.
HR
Službeni list Europske unije
L 222/411
Reprezentativna konfiguracija znači konfiguracija na temelju koje se mogu postići rezultati testiranja koji vrijede za razne konfiguracije istog certificiranog sastavnog dijela interoperabilnosti ili certificiranog podsustava u vozilu.
Ti rezultati moraju biti i istovjetni za razne konfiguracije certificiranog pružnog podsustava RMR-a.
Za provjere RSC-a na razini sastavnog dijela interoperabilnosti mora se poštovati sljedeće: (1) u izjavi o RSC-u za sastavni dio interoperabilnosti bilježe se rezultati RSC-a sastavnog dijela interoperabilnosti (npr. radijski uređaj u upravljačnici ili EDOR) za tipove RSC-a koji su valjani bez obzira na specifičnu konfiguraciju sastavnog dijela interoperabilnosti.
Taj dokument mora sastaviti dobavljač.
Mora se upotrijebiti predložak iz Dodatka C.4 ili C.6; (2) izjava o RSC-u za sastavni dio interoperabilnosti uključuje sažetak nalaza i uvjeta izvješća o provjeri RSC-a u pogledu rezultata položene provjere RSC-a (definiranih u jednoj ili više tipova RSC-a), koji su važeći neovisno o specifičnim parametrima konfiguracije sastavnog dijela interoperabilnosti u vozilu, te se mogu koristiti u svakoj primjenjivoj razini prometno-upravljačkog i signalno-sigurnosnog podsustava u vozilu; (3) izjava o RSC-u za sastavni dio interoperabilnosti uključuje popis provjera RSC-a obavljenih za tipove RSC-a; (4) izjava o RSC-u za sastavni dio interoperabilnosti treba sadržavati upućivanje na izvješće prijavljenog tijela o ocjeni u skladu s točkom 6.2.4.3.
(Provjere kompatibilnosti ETCS-a i radijskog sustava za sastavni dio interoperabilnosti).
RSC specifičnog prometno-upravljačkog i signalno-sigurnosnog podsustava u vozilu s obzirom na jedan ili više tipova RSC-a utvrđen je u izjavi o RSC-u.
Mora se upotrijebiti predložak iz Dodatka C.3 ili C.5.
Na razini podsustava, izjava o RSC-u uključuje i sažetak izvješća o provjeri i dokazuje ispunjenje potrebnih provjera RSC-a (za svaki tip RSC-a uključen u izjavu) objavljenih u tehničkom dokumentu ESC/RSC Agencije uz već dane izjave o RSC-u za sastavne dijelove interoperabilnosti.
Izjava o RSC-u uključuje i potpuni popis izjava o RSC-u za sastavne dijelove interoperabilnosti uzetih u obzir u ocjeni (ako postoje), uvjete (ako postoje) s obzirom na razne tipove RSC-a i izvješće o ocjeni prijavljenog tijela u skladu s točkom 6.3.3.1.
(Provjere kompatibilnosti ETCS-a i radijskog sustava).
4.2.17.4.
Z a h t j e v i z a ko m p a ti b i l n o s t r a d ij s ko g s u s t av a
Upravitelj infrastrukture odgovoran je za definiranje tipova RSC-a.
Sve dionice mreže Unije za koje se zahtijeva isti skup provjera za dokazivanje RSC-a moraju imati isti tip RSC-a.
Popis tipova RSC-a objavljuje i održava Agencija Europske unije za željeznice u tehničkom dokumentu „tehnički dokument ESC/RSC, TD/011REC1028”.
Vidjeti Dodatak A. tablicu A.1. točku 4.2.17 a.
Agencija ocjenjuje provjere osim ako ih je ocijenilo prijavljeno tijelo kako se zahtijeva u retku 10. tablice 6.3.
Agencija provodi procjenu u roku od dva mjeseca od njezina primitka, osim ako se Agencija i upravitelj infrastrukture dogovore o dužem roku, ali ukupno ne duljem od četiri mjeseca.
Tehnički dokument ažurirat će se u roku od 10 radnih dana nakon pozitivne ocjene.
Tipovi RSC-a koriste se samo kad su objavljeni sa statusom „Valjani” u prethodno navedenom tehničkom dokumentu Agencije.
Upravitelji infrastrukture uz potporu dobavljača RMR-a za svoju mrežu Agenciji dostavljaju definiciju potrebnih provjera za svaki tip RSC-a na svojoj mreži.
Minimalni podaci koji moraju biti uključeni: (1) definicija svake provjere koju treba izvršiti; (2) kriteriji za prolaz svake provjere; (3) ako je provjera potrebna samo za vlakove opremljene specifičnom konfiguracijom RMR GSM-R/FRMCS i propisana određenim izdanjem TSI-ja; (4) ako se provjere trebaju obavljati u laboratorijima ili na pruzi.
Ako se radi o pruzi, mora biti naznačeno je li potrebno specifično mjesto;